pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ หารือ ผู้บริหาร CRRC เชิญชวนลงทุนโครงสร้างพื้นฐานด้านคมนาคมขนส่ง BCG Economy Renewable Energy และ EV
วันอังคารที่ 17 ตุลาคม 2566
17/10/2566
โฆษกรัฐบาล เผย นายกฯ หารือ ผู้บริหาร CRRC เชิญชวนลงทุนโครงสร้างพื้นฐานด้านคมนาคมขนส่ง BCG Economy Renewable Energy และ EV
โฆษกรัฐบาล เผย นายกฯ หารือ ผู้บริหาร CRRC เชิญชวนลงทุนโครงสร้างพื้นฐานด้านคมนาคมขนส่ง BCG Economy Renewable Energy และ EV
วันนี้ (17 ตุลาคม 2566) เวลา 10.00 น. (ตามเวลาท้องถิ่นกรุงปักกิ่งซึ่งเร็วกว่าประเทศไทย 1 ชม.) นายสัตวแพทย์ชัย วัชรงค์ โฆษกประจําสํานักนายกรัฐมนตรี เปิดเผยว่า Mr. Yongcai Sun, Chairman and Executive Director, CRRC Group เข้าเยี่ยมคารวะ นายเศรษฐา ทวีสิน นายกรัฐมนตรีและรัฐมนตรีและรัฐมนตรีว่าการกระทรวงการคลัง โดย CRRC Group เป็นรัฐวิสาหกิจจีนที่ผลิตอุปกรณ์ขนส่งทางรางที่ใหญ่ที่สุดในโลก มีสายการผลิตและบริการแบบครบวงจร ครอบคลุมตั้งแต่การวิจัยและพัฒนา ออกแบบ การซ่อมแซม และให้บริการทางเทคนิค ซึ่ง CRRC ได้ทุ่มเทเวลาในการสร้างเครือข่ายและขยายธุรกิจไปสู่ขอบเขตที่กว้างขวาง อาทิ การพัฒนาเมืองสีเขียว และพัฒนาเมืองอัจฉริยะ
บริษัทฯ ขอบคุณรัฐบาลที่สนับสนุน และช่วยเหลือการลงทุน มีความร่วมมือกันมายาวนาน บริการผลิตเครื่องจักรรถไฟที่หลากหลาย สําหรับรถไฟทุกแบบ ครบวงจร พร้อมถ่ายทอดความรู้และทักษะเทคโนโลยีระบบราง ซึ่งเป็นผู้ผลิตรถไฟรายใหญ่สุดของจีน และมีการเติบโตสูงต่อเนื่อง
โดยบริษัทฯ แสดงความสนใจลงทุนในประเทศไทยในส่วนที่มีศักยภาพ โดยนายกรัฐมนตรีได้เชิญชวนว่ามีโอกาสอย่างมากในด้านการพัฒนาโครงสร้างพื้นฐานด้านการคมนาคมขนส่งในประเทศไทย ซึ่งรวมถึงในสาขาที่รัฐบาลให้ความสําคัญ ได้แก่ BCG Economy พลังงานหมุนเวียน (Renewable Energy) และยานยนต์ไฟฟ้า (EV) โดยรัฐบาลพร้อมสนับสนุนการลงทุนของบริษัท เพื่อประโยชน์ร่วมกัน
ทั้งนี้ เชื่อมั่นว่าบริษัทฯ จะเข้ามามีส่วนร่วมในการพัฒนาระบบรางในไทย แบบครบวงจร สร้างมูลค่าและคุณค่าควบคู่กัน ยินดีร่วมพัฒนารถไฟความเร็วสูงเชื่อม 3 สนามบิน รวมทั้งรถไฟเพื่อการขนส่งอื่นๆด้วย ต้องการเชิญนายกฯไปทดลองนั่งรถไฟความเร็วสูงด้วยตนเอง
ไทยให้ความเชื่อมั่นต่อการลงทุนจากต่างประเทศด้วยระบบสาธารณูปโภคครบครัน และสิทธิพิเศษการลงทุน จึงอยากเชิญชวนมาตั้งโรงงานในไทย ควบคู่กับการถ่ายทอดเทคโนโลยีแก่ไทย ไทยพร้อมด้านแรงงาน และ healthcare ที่จะดูแลนักลงทุน นอกจากนี้ ยังมีความต้องการหัวจักรรถไฟจํานวนมาก สําหรับการขนส่งทางรถไฟของไทย โดยไทยเสนอให้บริษัทฯ มองภาพระยะยาวการลงทุนในไทย ที่จะดีและเติบโตขึ้นเรื่อยๆ อาจพิจารณาตั้งเป็น 2nd Hub ในไทย
สําหรับโครงการ landbridge เพื่อเชื่อมโยงภูมิภาค เพื่อการขนส่งด้านพลังงาน และสินค้า เพื่อย่นระยะเวลาและประสิทธิภาพการขนส่ง สามารถขนส่งไปที่ต่างๆของโลกได้ง่ายขึ้นมาก
บริษัทฯ เปรียบนายกฯ เป็นหัวจักรสําคัญที่จะขับเคลื่อนทั้งการพัฒนาระบบการขนส่งและการพัฒนา ที่จะสําเร็จด้วยดี จึงมีความเชื่อมั่นเป็นอย่างยิ่งต่อศักยภาพของไทยที่จะเป็น hub การขนส่งระบบราง
รัฐบาลไทย-ข่าวทำเนียบรัฐบาล-“รัดเกล้า” เผย รัฐบาลเร่งดำเนินการแก้ไขปัญหาราคาน้ำมันเชื้อเพลิงเบนซิน แบ่งเบาภาระประชาชนทุกกลุ่มอย่างเท่าเทียม
วันอังคารที่ 17 ตุลาคม 2566
17/10/2566
“รัดเกล้า” เผย รัฐบาลเร่งดําเนินการแก้ไขปัญหาราคาน้ํามันเชื้อเพลิงเบนซิน แบ่งเบาภาระประชาชนทุกกลุ่มอย่างเท่าเทียม
“รัดเกล้า” เผย รัฐบาลเร่งดําเนินการแก้ไขปัญหาราคาน้ํามันเชื้อเพลิงเบนซิน แบ่งเบาภาระประชาชนทุกกลุ่มอย่างเท่าเทียม
วันนี้ (17 ตุลาคม 2566) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้มอบหมายให้กระทรวงพลังงาน ทบทวนมาตรการลดราคาน้ํามันเชื้อเพลิงเบนซิน เพื่อช่วยลดค่าครองชีพให้กับประชาชน หลังจากที่ได้ดําเนินการมาแล้วในกลุ่มน้ํามันเชื้อเพลิงดีเซล
นางรัดเกล้า กล่าวว่า จากสถานการณ์ในปัจจุบัน ราคาน้ํามันเชื้อเพลิงในตลาดโลกมีแนวโน้มปรับตัวขึ้นสูง อย่างเลี่ยงไม่ได้ ดังนั้น รัฐบาลจึงมีการดําเนินนโยบายเพื่อรับมือราคาน้ํามันเชื้อเพลิงที่สูงขึ้น รวมถึงบรรเทาความเดือดร้อนของประชาชน ซึ่งได้ดําเนินการไปแล้วในกลุ่มน้ํามันเชื้อเพลิงดีเซล ในส่วนของน้ํามันเชื้อเพลิงเบนซิน กระทรวงพลังงานได้เสนอแนวทางการปรับลดราคาน้ํามันเชื้อเพลิงเบนซิน 2 แนวทาง ได้แก่ 1.ให้การช่วยเหลือสําหรับผู้ประกอบอาชีพขับมอเตอร์ไซค์รับจ้าง 2.ช่วยเหลือกลุ่มผู้มีรายได้น้อย โดยทั้ง 2 แนวทางนี้ จะใช้เงินจากกองทุนน้ํามันเดือนละ 95 ล้าน และ 4,000 ล้านบาท ตามลําดับ โดยจากทั้ง 2 แนวทางที่ได้เสนอมา พบว่ายังไม่ครอบคลุมเท่าที่ควร เนื่องจากจุดประสงค์ในการลดราคาน้ํามันเชื้อเพลิงเบนซิน คือการลดราคาในภาพรวม ให้ประชาชนทุกคนได้ประโยชน์อย่างเท่าเทียมกัน จึงเกิดเป็นแนวทางเลือกที่ 3.ลดราคาเชื้อเพลิงเบนซินทั้งระบบ โดยตั้งเป้าว่าลดให้ไม่น้อยกว่าดีเซล แต่ทั้งนี้ต้องหารือกับกระทรวงการคลังอีกครั้ง เพื่อให้ได้ตัวเลขที่ชัดเจน
ในส่วนของรายละเอียด จะมีการพูดคุยกันเพิ่มเติม เกี่ยวกับโครงสร้างของน้ํามันเชื้อเพลิงเบนซิน รวมถึงกฏระเบียบข้อบังคับต่างๆ โดยทางรัฐบาลจะได้ตั้งคณะกรรมการตรวจสอบเรื่องค่าการตลาดอย่างเป็นทางการ เพื่อขับเคลื่อนการดําเนินการในเรื่องนี้โดยเฉพาะ
“รัฐบาลได้เล็งเห็นถึงความเดือดร้อนของประชาชน จากค่าครองชีพในปัจจุบันที่พุ่งสูงขึ้น รัฐบาลและหน่วยงานที่เกี่ยวข้องจึงได้ดําเนินการตามแนวนโยบาย เพื่อช่วยแบ่งเบาภาระให้กับประชาชนทุกกลุ่ม โดยนโยบายการลดราคาน้ํามันเชื้อเพลิงเบนซิน ถือเป็นหนึ่งในนโยบายที่รัฐบาลต้องการดําเนินการอย่างเร่งด่วน ซึ่งคณะกรรมการดังกล่าวจะประชุมกันนัดแรกในวันที่ 18 ตุลาคม 2566 และคาดว่าจะมีข้อสรุปโดยเร็ว” นางรัดเกล้า กล่าว
รัฐบาลไทย-ข่าวทำเนียบรัฐบาล-ยืนยัน! การส่งต่อแรงงานไทยที่อิสราเอล “ไม่ใช่การค้ามนุษย์-ขายแรงงาน” และต้องอยู่ภายใต้ “ความยินยอมของลูกจ้าง”
วันอังคารที่ 17 ตุลาคม 2566
ยืนยัน! การส่งต่อแรงงานไทยที่อิสราเอล “ไม่ใช่การค้ามนุษย์-ขายแรงงาน” และต้องอยู่ภายใต้ “ความยินยอมของลูกจ้าง”
.....
กระทรวงแรงงานเผยข้อกังวลประเด็นการเปลี่ยนนายจ้างในประเทศอิสราเอล ระหว่างนายจ้างรายหนึ่งไปยังนายจ้างอีกรายหนึ่งนั้น
.
เรื่องดังกล่าว ไม่ใช่การค้ามนุษย์ หรือการขายแรงงาน แต่เป็นการอพยพ เคลื่อนย้าย ส่งต่อแรงงานไทยไปยังจุดที่ปลอดภัย
.
หากแรงงานยังอยู่กับนายจ้างรายเดิม “ก็จะไม่มีรายได้” เนื่องจากนายจ้างรายเดิมได้รับผลกระทบจากเหตุการณ์สู้รบ นายจ้างจึงส่งต่อไปยังนายจ้างรายใหม่ที่ไม่ได้รับผลกระทบ เท่ากับเป็นการเปลี่ยนนายจ้างรายใหม่
.
ย้ําว่า การดําเนินการดังกล่าวต้องอยู่ภายใต้ “ความยินยอมของลูกจ้าง” และ มีสิทธิที่จะไม่ทําก็ได้ โดยเป็นไปตามข้อกําหนดบทบาทหน้าที่ของนายจ้างภายใต้โครงการความร่วมมือไทย-อิสราเอลเพื่อการจัดหางาน (TIC) ที่ระบุหน้าที่นายจ้างว่า
.
กรณีเกิดเหตุการณ์อันกระทบต่อความมั่นคงในอิสราเอล ซึ่งอาจเป็นอันตรายต่อชีวิตและสุขภาพของลูกจ้าง นายจ้างจะต้องอพยพลูกจ้างไปอยู่ในสถานที่ที่ปลอดภัย และพยายามจัดหางานให้แก่ลูกจ้าง โดยมีข้อกําหนดและเงื่อนไขเช่นเดียวกับสัญญาฉบับที่ทํา
.
นอกจากนี้ ยังระบุว่า นายจ้างต้องจัดหาพาหนะรับส่งลูกจ้างในการเดินทางที่เกี่ยวข้องกับการทํางาน ดังนั้น จึงอาจทําให้เกิดความเข้าใจคลาดเคลื่อน
.
ทั้งนี้ ทูตแรงงานได้แจ้งนายจ้างขอให้ลูกจ้างได้พักฟื้นสภาพจิตใจ 7 วัน ก่อนเริ่มงานใหม่เพื่อปรับสภาพร่างกายและจิตใจให้กลับสู่สภาวะปกติ
.
รัฐบาลไทย โดยกระทรวงแรงงาน ยืนยันว่า จะคํานึงถึงประโยชน์ของแรงงานไทยสูงสุด และจะคุ้มครองแรงงานไทยให้มีความเป็นอยู่ และการจ้างงานที่เหมาะสม
.
Cr. กระทรวงแรงงานhttps://shorturl.asia/El0rg
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ หารือ ผู้บริหาร Ping An ขอบคุณการลงทุนในไทยหลายสาขา พร้อมเชิญชวนขยายการลงทุนในสาขาประกันภัยที่บริษัทมีศักยภาพ ใช้ประโยชน์จาก Health care และ Wellness ของไทย
วันอังคารที่ 17 ตุลาคม 2566
17/10/2566
โฆษกรัฐบาล เผย นายกฯ หารือ ผู้บริหาร Ping An ขอบคุณการลงทุนในไทยหลายสาขา พร้อมเชิญชวนขยายการลงทุนในสาขาประกันภัยที่บริษัทมีศักยภาพ ใช้ประโยชน์จาก Health care และ Wellness ของไทย
โฆษกรัฐบาล เผย นายกฯ หารือ ผู้บริหาร Ping An ขอบคุณการลงทุนในไทยหลายสาขา พร้อมเชิญชวนขยายการลงทุนในสาขาประกันภัยที่บริษัทมีศักยภาพ ใช้ประโยชน์จาก Health care และ Wellness ของไทย
วันนี้ (17 ตุลาคม 2566) เวลา 11.00 น. (ตามเวลาท้องถิ่นกรุงปักกิ่งซึ่งเร็วกว่าประเทศไทย 1 ชม.) นายสัตวแพทย์ชัย วัชรงค์ โฆษกประจําสํานักนายกรัฐมนตรี เปิดเผยว่า Mr. Xie Yonglin, Executive Director, President, Co-CEO เข้าเยี่ยมคารวะ นายเศรษฐา ทวีสิน นายกรัฐมนตรีและรัฐมนตรีและรัฐมนตรีว่าการกระทรวงการคลัง โดย บริษัท Ping An เป็น 1 ใน 3 ของผู้ให้บริการทางการเงินครบวงจรที่ใหญ่ที่สุดของจีน บูรณาการด้านการเงินและการบริการด้านสุขภาพเข้าด้วยกัน และรวมถึงธุรกิจประกันภัย ซึ่งปี 2565 Ping An อยู่ในอันดับที่ 25 ของการจัดอันดับ Fortune Global 500 (อันดับ 4 หากจัดประเภทบริษัททางการเงินทั่วโลก) อันดับที่ 4 ของ Fortune China 500 และอันดับที่ 17 ของ Forbes Global 2000
โดย Ping An ขานรับนโยบายรัฐบาลให้การส่งเสริมการลงทุนสีเขียว (Green Investment) ตั้งเป้าหมายลดสัดส่วนการลงทุนในสินทรัพย์ในโครงการที่มีแนวโน้มการปลดปล่อยคาร์บอนสูง (High Carbon-Emitting Assets) รวมทั้งเพิ่มสัดส่วนการปล่อยกู้ (Green Credit) การออกพันธบัตร (Green Bond) รวมทั้งการให้ประกัน (Green Insurance) แก่โครงการที่มีความรับผิดชอบต่อสิ่งแวดล้อม สําหรับปี 2566 บริษัทตั้งเป้าเพิ่มสัดส่วนการลงทุนสีเขียวมากเพิ่มขึ้นอีก 20%
ในโอกาสนี้ นายกรัฐมนตรีขอบคุณ Ping An ที่มีความเชื่อมั่นในรัฐบาลและศักยภาพของไทย มีการดําเนินธุรกิจในไทยในหลากหลายสาขา ซึ่งประเทศไทยมีบริบท แวดล้อมในสังคมที่สนใจด้านสุขภาพและเทคโนโลยี จึงเหมาะสมกับการลงทุนของบริษัท สนับสนุนให้บริษัทเพิ่มการลงทุนในไทยในสาขาที่มีศักยภาพ
บริษัทฯ มีการดําเนินธุรกิจในไทยมายาวนาน มีธุรกิจครบวงจรเกี่ยวกับการเงิน medical care สําหรับผู้สูงอายุ และการแพทย์ ซึ่งไทยมีความเชี่ยวชาญด้านการแพทย์ สาธารณสุข จึงคิดว่าสามารถร่วมมือกับไทยได้
นายกฯ เชิญชวนให้มาลงทุนในไทยให้มากขึ้น ไทยยินดีต้อนรับการลงทุนจากบริษัท ในทุกด้านที่บริษัทเชี่ยวชาญ เช่น healthcare การเงิน
ทั้งนี้ บริษัทจะขยายการบริการประกันภัยนอกประเทศ จะพิจารณาไทยเป็นประเทศแรก สําหรับ healthcare นั้น บริษัทฯ ขายประกัน และมีลูกค้าประกันสุขภาพขนาดใหญ่ จึงจําเป็นต้องมี healthcare รองรับซึ่งไทยมีบริการด้านนี้ และ wellness เป็นที่ยอมรับ
อีกทั้งไทยมีความร่วมมือด้าน Visa ซึ่งอาจขยาย ไปสู่การผ่อนปรนเงื่อนไขของ Visa สําหรับกลุ่ม Medical Tourism และ กลุ่มคนที่ต้องการใช้บริการการแพทย์ด้านการมีบุตร บริษัทฯ ได้ย้ําว่า จีนนิยมไปไทยในอันดับต้นๆ ทั้งท่องเที่ยว การรักษา รวมถึงการหาที่อยู่ในระยะยาวและ การหารือกับนายกฯ ทําให้ สนใจลงทุนในไทยมากขึ้น เพราะได้รับข้อมูลและเห็นโอกาสที่ชัดเจน
รัฐบาลไทย-ข่าวทำเนียบรัฐบาล-“รัดเกล้า” เผย รัฐบาลมุ่งยกระดับคุณภาพชีวิตชาวสวนยาง เร่งผลักดันระเบียบ-หลักเกณฑ์เงินช่วยเหลือฯ กรณีเสียชีวิต ได้รับเงินช่วยเหลือ 30,000 บาท
วันอังคารที่ 17 ตุลาคม 2566
17/10/2566
“รัดเกล้า” เผย รัฐบาลมุ่งยกระดับคุณภาพชีวิตชาวสวนยาง เร่งผลักดันระเบียบ-หลักเกณฑ์เงินช่วยเหลือฯ กรณีเสียชีวิต ได้รับเงินช่วยเหลือ 30,000 บาท
“รัดเกล้า” เผย รัฐบาลมุ่งยกระดับคุณภาพชีวิตชาวสวนยาง เร่งผลักดันระเบียบ-หลักเกณฑ์เงินช่วยเหลือฯ กรณีเสียชีวิต ได้รับเงินช่วยเหลือ 30,000 บาท
วันที่ 17 ตุลาคม 2566 นางรัดเกล้า อินทวงค์ สุวรรณคีรี รองโฆษกประจําสํานักนายกรัฐมนตรี เปิดเผยว่า รัฐบาล โดยการยางแห่งประเทศไทย (กยท.) กระทรวงเกษตรและสหกรณ์ มุ่งยกระดับคุณภาพชีวิตความเป็นอยู่ของพี่น้องเกษตรกร ซึ่งนอกจากการดําเนินนโยบายเพื่อขับเคลื่อนยางพาราไทยให้เกิดเสถียรภาพและความยั่งยืนแล้ว การลดความเหลื่อมล้ําด้านสวัสดิการและสิทธิประโยชน์ของชาวสวนยาง ให้แก่เกษตรกรชาวสวนยาง ถือเป็นอีกภารกิจที่ กยท. มุ่งมั่นดําเนินการมาตลอด โดยคํานึงถึงการพัฒนาและยกระดับคุณภาพชีวิตชาวสวนยางเป็นสําคัญ โดยที่ประชุมคณะกรรมการการยางแห่งประเทศไทย ได้มอบหมายให้ กยท. เร่งร่างระเบียบสวัสดิการและหลักเกณฑ์ สําหรับการช่วยเหลือเกษตรกรชาวสวนยาง กรณีเสียชีวิต โดยต้องกําหนดหลักเกณฑ์ให้แล้วเสร็จ และเสนอให้คณะกรรมการ กยท. เห็นชอบโดยเร็ว ซึ่งจะพิจารณาถึงประโยชน์สูงสุดที่เกษตรกรชาวสวนยางได้รับ ทั้งนี้ ระหว่างดําเนินการกําหนดและจัดสรรสวัสดิการฯ ให้แล้วเสร็จหากมีเกษตรกรชาวสวนยางที่ขึ้นทะเบียนกับ กยท. เสียชีวิต ก็จะได้รับเงินช่วยเหลือเป็นค่าปลงศพ รายละไม่ต่ํากว่า 30,000 บาท
สําหรับกรณีสวนยางประสบภัย สถานการณ์น้ําท่วม ทําให้พื้นที่สวนยางบางส่วนได้รับความเสียหาย เพื่อช่วยบรรเทาความเดือดร้อนแก่ชาวสวนยาง กยท. มีสวัสดิการช่วยเหลือชาวสวนยางที่ขึ้นทะเบียนกับ กยท. กรณีสวนยางประสบภัย รายละไม่เกิน 3,000 บาท ซึ่งเป็นสวัสดิการที่ กยท. จัดสรรให้ในกรณีสวนยางประสบภัย เช่น น้ําท่วม ไฟไหม้ ภัยแล้ง รวมถึงโรคและศัตรูพืชทุกชนิด จนทําให้ต้นยางเสียหาย (ตาย หักโค่น จนไม่สามารถเติบโตหรือเก็บเกี่ยวผลผลิตต่อไปได้) ในคราวเดียวกันไม่น้อยกว่า 20 ต้นในแปลงเดียว โดยสามารถแจ้งขอรับความช่วยเหลือต่อเจ้าหน้าที่ กยท. สาขาในพื้นที่ที่สวนยางนั้นตั้งอยู่ ภายใน 30 วัน นับจากวันที่ประสบภัยหรือนับถัดจากวันที่ภัยพิบัติสิ้นสุดลง
“นอกจากนี้ กยท. มีเงินทุนกู้ยืมเพื่อบรรเทาความเดือดร้อนชาวสวนยาง ตามมาตรา 49(5) เพื่อเป็นค่าใช้จ่ายในกรณีได้รับความเดือดร้อน ซึ่งครอบคลุมถึงกรณีประสบภัยพิบัติ รายละไม่เกิน 50,000 บาท คิดดอกเบี้ยร้อยละ 2 ต่อปี ระยะเวลาชําระหนี้ไม่เกิน 3 ปี” นางรัดเกล้า กล่าว
รัฐบาลไทย-ข่าวทำเนียบรัฐบาล-นายกฯ หารือประธานสภาประชาชนแห่งชาติสาธารณรัฐประชาชนจีน ย้ำความสัมพันธ์ที่แน่นแฟ้น ร่วมเดินหน้าความสัมพันธ์หุ้นส่วนความร่วมมือเชิงยุทธศาสตร์อย่างรอบด้านระหว่างไทย-จีน
วันอังคารที่ 17 ตุลาคม 2566
17/10/2566
นายกฯ หารือประธานสภาประชาชนแห่งชาติสาธารณรัฐประชาชนจีน ย้ําความสัมพันธ์ที่แน่นแฟ้น ร่วมเดินหน้าความสัมพันธ์หุ้นส่วนความร่วมมือเชิงยุทธศาสตร์อย่างรอบด้านระหว่างไทย-จีน
นายกฯ หารือประธานสภาประชาชนแห่งชาติสาธารณรัฐประชาชนจีน ย้ําความสัมพันธ์ที่แน่นแฟ้น ร่วมเดินหน้าความสัมพันธ์หุ้นส่วนความร่วมมือเชิงยุทธศาสตร์อย่างรอบด้านระหว่างไทย-จีน
วันนี้ (17 ตุลาคม 2566) เวลา 16.30 น. (ตามเวลาท้องถิ่น ณ กรุงปักกิ่ง) ณ Reception Hall มหาศาลาประชาชน นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง หารือกับนายจ้าว เล่อจี้ ประธานสภาประชาชนแห่งชาติสาธารณรัฐประชาชนจีน โดยภายหลังเสร็จสิ้น นายสัตวแพทย์ชัย วัชรงค์ โฆษกประจําสํานักนายกรัฐมนตรี เปิดเผยสาระสําคัญ ดังนี้
นายกรัฐมนตรีกล่าวแสดงความยินดีในโอกาสครบรอบ 74 ปี การสถาปนาสาธารณรัฐประชาชนจีน เมื่อวันที่ 1 ตุลาคม 2566 รวมถึงความสําเร็จของการเป็นเจ้าภาพจัดการแข่งขัน Asian Games ครั้งที่ 19 ณ นครหางโจว โดยยังได้กล่าวแสดงความเสียใจอย่างยิ่งที่มีนักท่องเที่ยวจีนได้รับบาดเจ็บและเสียชีวิตจากเหตุการณ์ความรุนแรงที่ห้างสรรพสินค้าในไทย ย้ํารัฐบาลไทยและทุกฝ่ายที่เกี่ยวข้องดําเนินมาตรการเยียวยาแก่ผู้ได้รับผลกระทบ และจะดําเนินการตามกฎหมายกับผู้กระทําผิด พร้อมกับได้เพิ่มความเข้มงวดในการรักษาความปลอดภัยให้กับนักท่องเที่ยวทุกคนอย่างดีที่สุด
ด้านประธานสภาประชาชนแห่งชาติสาธารณรัฐประชาชนจีนกล่าวว่า จีนให้ความสําคัญกับการเยือนของนายกรัฐมนตรีในครั้งนี้ เพื่อเพิ่มพูนความร่วมมือทวิภาคีระหว่างกันให้แน่นแฟ้นยิ่งขึ้น ตลอดจนพร้อมร่วมมือกับไทยในกรอบพหุภาคี ทั้งกรอบอาเซียนและกรอบอนุภูมิภาคลุ่มน้ําโขง โอกาสนี้ ประธานสภาฯ ฝากความระลึกถึงประธานรัฐสภาไทย ยืนยันจีนต้องการมีความร่วมมือกับไทยในระดับรัฐสภา และในทุกระดับ
โอกาสนี้ ทั้งสองฝ่ายได้หารือในประเด็นที่สนใจร่วมกัน ดังนี้
นายกรัฐมนตรีชื่นชมบทบาทรัฐบาลจีนและพรรคคอมมิวนิสต์จีนในการพัฒนาประเทศให้มีความเจริญก้าวหน้าอย่างก้าวกระโดด โดยเฉพาะการพัฒนาเศรษฐกิจ และการขจัดความยากจน และยินดีที่ความสัมพันธ์หุ้นส่วนความร่วมมือเชิงยุทธศาสตร์อย่างรอบด้านระหว่างไทย-จีนก้าวหน้าอย่างต่อเนื่อง
ทั้งนี้ ทั้งสองฝ่ายยินดีที่จีนเป็นทั้งคู่ค้าและนักลงทุนต่างชาติอันดับ 1 ของไทยในปีที่ผ่านมา อย่างไรก็ดี ยังมีศักยภาพพัฒนาได้อีกมาก โดยไทยมีศักยภาพและนโยบายที่เอื้ออํานวยต่อนักลงทุนต่างชาติ ซึ่งนายกรัฐมนตรีได้กล่าวเชิญชวนให้วิสาหกิจจีนเข้ามาใช้ประโยชน์จากสภาพแวดล้อมด้านการลงทุนของประเทศไทย และลงทุนในอุตสาหกรรมมุ่งเป้าของไทย อาทิ ยานยนต์ไฟฟ้า เซมิคอนดักเตอร์ และอุตสาหกรรม BCG
ไทยและจีนยินดีที่การไปมาหาสู่ระหว่างประชาชนสองประเทศได้กลับสู่ภาวะปกติแล้ว โดยนายกรัฐมนตรีให้ความสําคัญอย่างยิ่งกับการส่งเสริมการท่องเที่ยว รัฐบาลได้ประกาศมาตรการยกเว้นการตรวจลงตราสําหรับนักท่องเที่ยวจีนเป็นระยะเวลา 5 เดือน
โดยในด้านความสัมพันธ์ระหว่างรัฐสภาไทย และสภาประชาชนแห่งชาติจีนมีความใกล้ชิดมายาวนาน มีการแลกเปลี่ยนการเยือน และจัดกิจกรรมกระชับความสัมพันธ์อย่างสม่ําเสมอ นายกรัฐมนตรีจึงหวังเป็นอย่างยิ่งว่าจะมีการแลกเปลี่ยนการเยือนในระดับประธานสภาฯ เพื่อกระชับความสัมพันธ์อย่างต่อเนื่อง
รัฐบาลไทย-ข่าวทำเนียบรัฐบาล-กระทรวงแรงงาน เผยผลงานกองทุนเพื่อผู้ใช้แรงงาน ปี 66  ปล่อยกู้ 129 ล้าน ช่วยลูกจ้างกว่า 5 พันคน
วันอังคารที่ 17 ตุลาคม 2566
17/10/2566
กระทรวงแรงงาน เผยผลงานกองทุนเพื่อผู้ใช้แรงงาน ปี 66  ปล่อยกู้ 129 ล้าน ช่วยลูกจ้างกว่า 5 พันคน
กระทรวงแรงงาน โดยกรมสวัสดิการและคุ้มครองแรงงาน เผย ผลการดําเนินงานกองทุนเพื่อผู้ใช้แรงงานในการให้บริการเงินกู้ผ่านสหกรณ์ออมทรัพย์ สหกรณ์เครดิตยูเนี่ยนในสถานประกอบกิจการและรัฐวิสาหกิจ ปล่อยกู้ไปแล้ว 129 ล้านบาท ช่วยลดปัญหาหนี้นอกระบบลูกจ้าง 5,187 คน
นายสมพจน์ กวางแก้ว รองอธิบดี รักษาราชการแทนอธิบดีกรมสวัสดิการและคุ้มครองแรงงาน(กสร.) เปิดเผยผลการดําเนินงานของกองทุนเพื่อผู้ใช้แรงงาน ประจําปีงบประมาณ พ.ศ. 2566 ว่า กองทุนเพื่อผู้ใช้แรงงาน เป็นกองทุนที่จัดตั้งขึ้นเพื่อเป็นแหล่งเงินทุนหมุนเวียนให้ผู้ใช้แรงงาน โดยให้บริการเงินกู้ดอกเบี้ยต่ําผ่านสหกรณ์ออมทรัพย์หรือสหกรณ์เครดิตยูเนี่ยนในสถานประกอบกิจการและรัฐวิสาหกิจเพื่อเป็นแหล่งทุนให้แก่ลูกจ้างในการพัฒนารายได้และลดภาระหนี้สิน โดยเฉพาะอย่างยิ่งหนี้สินจากการกู้ยืมเงินนอกระบบ และเสริมสร้างวินัยการออมตลอดจนช่วยให้ลูกจ้างและครอบครัวมีความมั่นคงทางเศรษฐกิจและมีคุณภาพชีวิตที่ดีขึ้น โดยในปีงบประมาณพ.ศ.2566ที่ผ่านมากองทุนเพื่อผู้ใช้แรงงานได้ให้บริการเงินกู้แก่สหกรณ์ออมทรัพย์ในสถานประกอบกิจการและรัฐวิสาหกิจ รวมจํานวน 10 แห่ง (11 สัญญา) เป็นจํานวนเงิน 129 ล้านบาท แบ่งเป็น เงินกู้ผ่านโครงการเงินกู้กองทุนเพื่อผู้ใช้แรงงาน จํานวน 3 แห่ง (3 สัญญา) เป็นเงิน 25 ล้านบาท โครงการเงินกู้เพื่อบรรเทาผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (Covid-19) จํานวน 1 แห่ง (1 สัญญา) เป็นเงิน 4 ล้านบาท และโครงการเงินกู้เติมสุขเพื่อยกระดับคุณภาพชีวิตแรงงาน จํานวน 7 แห่ง (7 สัญญา) เป็นเงิน 100 ล้านบาท ก่อให้เกิดประโยชน์แก่ผู้ใช้แรงงานที่เป็นสมาชิก จํานวน 5,187 คน
นายสมพจน์ กล่าวต่อไปว่า สําหรับสหกรณ์ออมทรัพย์ สหกรณ์เครดิตยูเนี่ยนในสถานประกอบกิจการและรัฐวิสาหกิจ ที่ต้องการกู้เงินจากกองทุนเพื่อผู้ใช้แรงงาน ส่วนกลางสามารถยื่นคําขอได้ที่กองสวัสดิการแรงงาน กรมสวัสดิการและคุ้มครองแรงงาน ชั้น 3 และส่วนภูมิภาคยื่นคําขอได้ที่สํานักงานสวัสดิการและคุ้มครองแรงงานจังหวัดทุกจังหวัดหรือสามารถยื่นกู้ผ่านระบบe-serviceได้ที่https://labourfund.labour.go.th สอบถามข้อมูลเพิ่มเติมได้ที่026602180หรือFacebook:กองทุนเพื่อผู้ใช้แรงงานกรมสวัสดิการและคุ้มครองแรงงาน E-mail : labourfund@gmail.com
รัฐบาลไทย-ข่าวทำเนียบรัฐบาล-เปิดสิทธิประโยชน์แรงงานไทย (อิสราเอล) ที่เป็นสมาชิกกองทุนฯ จะได้รับ จากกองทุนช่วยเหลือคนหางานไปทำงานต่างประเทศ
วันอังคารที่ 17 ตุลาคม 2566
เปิดสิทธิประโยชน์แรงงานไทย (อิสราเอล) ที่เป็นสมาชิกกองทุนฯ จะได้รับ จากกองทุนช่วยเหลือคนหางานไปทํางานต่างประเทศ
.....
รัฐบาล โดยกระทรวงแรงงานพร้อมดูแลแรงงานไทยที่ได้รับผลกระทบจากเหตุความไม่สงบในอิสราเอล สําหรับแรงงานไทยที่เป็น “สมาชิกกองทุน” เพื่อช่วยเหลือคนหางานไปทํางานต่างประเทศ และอยู่ในความคุ้มครอง เบื้องต้นจะได้รับสิทธิประโยชน์ ดังนี้
.
• ประสบปัญหาต้องเดินทางกลับประเทศไทย เนื่องจากภัยสงคราม รายละ 15,000 บาท
• มีการรับรองจากแพทย์ว่าทุพพลภาพ จะได้รับการสงเคราะห์ เป็นจํานวน 30,000 บาท
• เสียชีวิตในต่างประเทศ จะสงเคราะห์จํานวน 40,000 บาท บาท และค่าใช้จ่ายในการจัดการศพในต่างประเทศเท่าที่จ่ายจริงไม่เกิน 40,000 บาท
.
สําหรับสวัสดิการตามกฎหมายประเทศอิสราเอล (ประกันการทํางาน + นายจ้างจ่าย) :
• กรณีบาดเจ็บ/ พิการตามการรับรองของแพทย์ แบ่งเป็น
- บาดเจ็บ 10-19% ได้รับเงินก้อนเดียว ประมาณ 1,440,000 บาท
- บาดเจ็บเกิน 20% ได้รับเงินเดือนทุกเดือน จนกว่าจะเสียชีวิต โดยประเมินจากความสูญเสีย
• กรณีเสียชีวิต ภรรยาและบุตร ได้รับเงินเดือนทุกเดือน จนกว่าภรรยาจะแต่งงานใหม่ และบุตรอายุครบ 18 ปีบริบูรณ์ (ภรรยาเป็นเงิน 34,560 บาทต่อเดือน /บุตร เป็นเงิน 5,760-11,520 บาทต่อเดือน)
.
ทั้งนี้ แรงงานไทยที่เป็นสมาชิกกองทุนฯ สามารถยื่นเอกสารหลักฐานเพื่อรับสิทธิประโยชน์ได้ที่ > สํานักงานจัดหางานจังหวัดที่อยู่ในภูมิลําเนา
.
เอกสารที่ต้องเตรียมในเบื้องต้น:
- สําเนาบัตรสมาชิกกองทุนฯ (ถ้ามี)
- สําเนาหนังสือเดินทาง (ทุกหน้าที่มีข้อมูลและมีตราประทับ ถ้าไม่ได้ประทับตราวันที่กลับเข้าไทยให้แนบสําเนาบัตรโดยสารเครื่องบินวันที่เดินทางกลับเข้าประเทศไทย)
- สําเนาบัตรประจําตัวประชาชน
- สําเนาใบอนุญาตทํางาน หรือ สําเนาบัตรวีซ่าทํางาน
- สําเนาหน้าสมุดบัญชีธนาคารของผู้ยื่นคําร้อง (ธนาคารใดก็ได้ พร้อมกรอกแบบฟอร์ม KTB Corporate Online) เป็นต้น
.
สอบถามข้อมูลเพิ่มเติมได้ที่ สายด่วน 1694 กรมการจัดหางาน
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รมว.พิมพ์ภัทรา หารือคณะกรรมการเครือข่ายพัฒนาศักยภาพไทย เกี่ยวกับนโยบายด้านอุตสาหกรรม เครื่องจักรและยานยนต์ไฟฟ้า
วันอังคารที่ 17 ตุลาคม 2566
17/10/2566
รมว.พิมพ์ภัทรา หารือคณะกรรมการเครือข่ายพัฒนาศักยภาพไทย เกี่ยวกับนโยบายด้านอุตสาหกรรม เครื่องจักรและยานยนต์ไฟฟ้า
รมว.พิมพ์ภัทรา หารือคณะกรรมการเครือข่ายพัฒนาศักยภาพไทย เกี่ยวกับนโยบายด้านอุตสาหกรรม เครื่องจักรและยานยนต์ไฟฟ้า
วันนี้ (16 ตุลาคม 2566) นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ให้ ดร.สมชาย สาโรวาท ประธานเครือข่ายพัฒนาศักยภาพไทย นําคณะกรรมการเครือข่ายพัฒนาศักยภาพไทยเข้าพบ เพื่อแสดงความยินดีในโอกาสเข้ารับตําแหน่ง และร่วมหารือเกี่ยวกับนโยบายด้านอุตสาหกรรม เครื่องจักรและยานยนต์ของประเทศ ที่เปลี่ยนจากการใช้ยานยนต์พลังงานจากน้ํามัน และก๊าซเชื้อเพลิงฟอสซิลที่สร้างมลภาวะพิษไปใช้ยานยนต์พลังงานไฟฟ้าหรือพลังงานอื่นทดแทนที่เป็นมิตรต่อสิ่งแวดล้อม ซึ่งในส่วนของกระทรวงอุตสาหกรรม ได้ขานรับนโยบายรัฐบาลโดยการกําหนดนโยบายเพื่อพัฒนาอุตสาหกรรม และลดผลกระทบต่อสิ่งแวดล้อม โดยส่งเสริมให้ภาครัฐ และเอกชนบูรณาการร่วมกันในการใช้ยานยนต์พลังงานไฟฟ้า และผลักดันให้เกิดผลสําเร็จอย่างเป็นรูปธรรม เพื่อส่งเสริมการลงทุนและสนับสนุนผู้ประกอบการ รวมถึงเร่งผลักดันสิทธิประโยชน์และมาตรการรองรับ ด้านอื่นๆ ที่เกี่ยวข้อง และพร้อมส่งเสริมและบูรณาการร่วมกับทุกภาคส่วน เพื่อให้เกิดการใช้ยานยนต์พลังงานไฟฟ้าภายในประเทศอย่างมีประสิทธิภาพ
โดยมีนายณัฐพล รังสิตพล ปลัดกระทรวงอุตสาหกรรม นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม นายกฤศ จันทร์สุวรรณ รองผู้อํานวยการสํานักงานเศรษฐกิจอุตสาหกรรม และผู้บริหารกระทรวงอุตสาหกรรมเข้าร่วมด้วย ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-“รมช.ไชยา” เดินหน้าลุยพื้นที่จ.กาญจนบุรี สั่งการกรมฝนหลวงฯเติมน้ำแบบเต็มอิ่มในเขื่อนเป้าหมาย
วันจันทร์ที่ 16 ตุลาคม 2566
“รมช.ไชยา” เดินหน้าลุยพื้นที่จ.กาญจนบุรี สั่งการกรมฝนหลวงฯเติมน้ําแบบเต็มอิ่มในเขื่อนเป้าหมาย
“รมช.ไชยา” เดินหน้าลุยพื้นที่จ.กาญจนบุรี สั่งการกรมฝนหลวงฯเติมน้ําแบบเต็มอิ่มในเขื่อนเป้าหมาย พร้อมเร่งจัดทําเขตปลอดโรคสร้างความมั่นใจประเทศคู่ค้า
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ตรวจราชการติดตามสถานการณ์น้ํา การปฏิบัติการฝนหลวง และปัญหาลักลอบนําเข้าสินค้าปศุสัตว์ (วัว/หมู) ในพื้นที่จังหวัดกาญจนบุรี พร้อมทั้งมอบนโยบาย เพื่อเป็นแนวทางขับเคลื่อนการดําเนินงานของส่วนราชการในสังกัด โดยมี หัวหน้าส่วนราชการในสังกัดกระทรวงเกษตรและสหกรณ์ และผู้บริหารส่วนราชการจังหวัดกาญจนบุรี เข้าร่วม ณ ห้องประชุมบุษราคัม องค์การบริหารส่วนจังหวัดกาญจนบุรี จ.กาญจนบุรี ว่า จากรายงานสถานการณ์น้ําในเขื่อนศรีนครินทร์พบว่ายังสามารถเก็บกักน้ําเพิ่มเติมได้อยู่ จึงได้สั่งการให้กรมฝนหลวงและการบินเกษตร ตั้งหน่วยปฏิบัติการฝนหลวงเคลื่อนที่เร็ว จํานวน 3 ชุด STB ณ สนามบินนครสวรรค์ ระดมกําลังเครื่องบินปฏิบัติการฝนหลวงรุ่นกาซ่า และรุ่นคาราแวน เริ่มปฏิบัติการวันที่ 17 ตุลาคม 2566 เพื่อภารกิจการเติมน้ําแบบเต็มอิ่มในเขื่อนเป้าหมายภายใน 10 วัน ประกอบด้วย เขื่อนศรีนครินทร์    จ.กาญจนบุรี อ่างเก็บน้ํากระเสียว จ.สุพรรณบุรี อ่างเก็บน้ําทับเสลา จ.อุทัยธานี รวมถึงพื้นที่การเกษตรภายในจังหวัดกาญจนบุรี และจังหวัดใกล้เคียง เพื่อเติมน้ําในเขื่อนให้เพียงพอรองรับสถานการณ์ภัยแล้ง รวมถึงได้สั่งการให้เตรียมความพร้อมเครื่องจักร และเครื่องมือให้พร้อมใช้งานเสมอเพื่อให้สามารถช่วยเหลือประชาชนได้อย่างทันถ่วงที
นอกจากนี้ กระทรวงเกษตรฯ โดย กรมปศุสัตว์ ได้มีการบูรณาการร่วมมือกับหน่วยงานที่เกี่ยวข้อง ในการตรวจสอบห้องเย็นอย่างจริงจังและต่อเนื่อง รวมถึงเส้นทางการนําเข้าทุกเส้นทางตามนโยบายประกาศสงครามสินค้าเกษตรผิดกฎหมาย พร้อมทั้งได้มีการยกเลิกการนําเข้าชิ้นส่วนเนื้อสุกรทุกประเภท และชะลอการนําเข้าโคเนื้อ-กระบือ เพื่อแก้ไขปัญหาการลักลอบนําเข้าสุกร โคเนื้อ และกระบือผิดกฎหมายมาจําหน่ายในราคาถูก ทําให้กลไกราคาบิดเบือนไป สําหรับปัญหาโรคระบาดในสัตว์ สํานักงานปศุสัตว์จังหวัดกาญจนบุรีได้ดําเนินการฉีดวัคซีนป้องกันโรคปากและเท้าเปื่อย(FMD) ในโคนมทุก 4 เดือน และโคเนื้อทุก 6 เดือน ขณะนี้ดําเนินการฉีดวัคซีนป้องกันโรคปากและเท้าเปื่อยในโคและกระบือ รอบที่ 1/2567 คาดว่าจะแล้วเสร็จภายในเดือนตุลาคม 2566 เพื่อเร่งกําจัดโรคระบาดให้คืนสู่สถานภาพปลอดโรค และสร้างความเชื่อมั่นให้กับประเทศคู่ค้า ซึ่งจากการเจรจาเปิดตลาดการส่งออกมีฟาร์มโคเนื้อที่ผ่านหลักเกณฑ์ของกรมปศุสัตว์ สามารถส่งออกไปยังประเทศเวียดนาม จํานวน 2 ฟาร์ม และส่งออกไปยังประเทศมาเลเซีย จํานวน 1 ฟาร์ม
“สําหรับวันนี้ได้มอบหมายหน่วยงานในสังกัดกระทรวงเกษตรฯ ให้มีการสํารวจความต้องการของประชาชน ประกอบการทําแผนดําเนินงานโดยเร่งให้ทันปีงบประมาณ 2568 เพื่อการจัดทําแผนขับเคลื่อนการแก้ไขปัญหาความเดือดร้อนได้อย่างตรงจุด นอกจากนี้ด้านปศุสัตว์ได้จัดทําเขตปลอดโรค เพื่อสร้างโอกาสในการระบายโคเนื้อออกไปยังตลาดประเทศเป้าหมาย โดยเฉพาะประเทศจีนและประเทศเวียดนาม ซึ่งเป็นตลาดขนาดใหญ่และมีความต้องการโคเนื้อสูง จึงเป็นโอกาสสําคัญที่เกษตรกรภายในประเทศจะมีรายได้ที่มั่นคงมากขึ้น ” รัฐมนตรีช่วยว่าการกระทรวงเกษตรและสหกรณ์ กล่าว
รัฐบาลไทย-ข่าวทำเนียบรัฐบาล-สธ. สรุปผลคัดกรองสุขภาพแรงงานไทยกลับบ้านเมื่อวาน 2 ชุด พบเครียดสูง 25 ราย ปานกลาง 8 ราย ประสานพื้นที่ติดตามดูแล
วันอังคารที่ 17 ตุลาคม 2566
สธ. สรุปผลคัดกรองสุขภาพแรงงานไทยกลับบ้านเมื่อวาน 2 ชุด พบเครียดสูง 25 ราย ปานกลาง 8 ราย ประสานพื้นที่ติดตามดูแล
รัฐมนตรีว่าการกระทรวงสาธารณสุข เผย มีแรงงานไทยกลับจากอิสราเอลถึงไทย 16 ตุลาคม 2 ชุด รวม 378 คน พบบาดเจ็บจากอุบัติเหตุ 2 ราย มีอาการทางเดินหายใจ 10 ราย เครียดสูง 25 ราย เครียดปานกลาง 8 ราย ประสานส่งพื้นที่ดูแลต่อเนื่อง
รัฐมนตรีว่าการกระทรวงสาธารณสุข เผย มีแรงงานไทยกลับจากอิสราเอลถึงไทย 16 ตุลาคม 2 ชุด รวม 378 คน พบบาดเจ็บจากอุบัติเหตุ 2 ราย มีอาการทางเดินหายใจ 10 ราย เครียดสูง 25 ราย เครียดปานกลาง 8 ราย ประสานส่งพื้นที่ดูแลต่อเนื่อง เน้นกระชับกระบวนการคัดกรอง อํานวยความสะดวกให้กลับสู่ครอบครัวอย่างรวดเร็ว ภาพรวมดูแลคนไทยกลับมาแล้ว 539 คน
นพ.ชลน่าน ศรีแก้ว รัฐมนตรีว่าการกระทรวงสาธารณสุข กล่าวถึงการดูแลด้านสุขภาพคนไทยที่อพยพกลับจากสถานการณ์ความไม่สงบในประเทศอิสราเอล ว่า นพ.สุรโชค ต่างวิวัฒน์ รักษาราชการแทนรองปลัดกระทรวงสาธารณสุข ในฐานะผู้บัญชาการณ์ศูนย์ปฏิบัติการฉุกเฉินด้านการแพทย์และสาธารณสุข (PHEOC) รายงานความคืบหน้าว่า เมื่อวานนี้ (16 ตุลาคม 2566) มีแรงงานไทยเดินทางกลับจากอิสราเอล จํานวน 2 ชุด รวม 378 คน ชุดแรกโดยเครื่องบินของกองทัพอากาศ ถึงสนามบิน บน.6 ช่วงเช้ามืด จํานวน 130 คน ชุดที่ 2 โดยเที่ยวบิน LY085 ถึงท่าอากาศยานสุวรรณภูมิ ช่วงค่ํา 248 คน ซึ่งมีการจัดกระบวนการตรวจคัดกรองทั้งสุขภาพกายและสุขภาพจิตให้กระชับรวดเร็ว เพื่ออํานวยความสะดวกให้แรงงานไทยเดินทางกลับสู่ครอบครัวเร็วที่สุด
นพ.ชลน่านกล่าวต่อว่า สําหรับผลการตรวจคัดกรองสุขภาพเบื้องต้น พบปัญหาสุขภาพทางกาย 12 ราย ได้แก่ ล้มแขนหัก (ผ่าตัดแล้ว) 1 ราย แผลไฟลวก (ใกล้หาย) 1 ราย มีอาการทางเดินหายใจ 10 ราย ส่วนด้านสุขภาพจิต พบมีความเครียดระดับสูง 25 ราย ระดับปานกลาง 8 ราย ทีมแพทย์ได้ประสานสถานบริการในพื้นที่ติดตามดูแลต่อเนื่องหลังกลับภูมิลําเนา ทั้งนี้ ในภาพรวมกระทรวงสาธารณสุขดําเนินการตรวจคัดกรองสุขภาพแรงงานไทยที่เดินทางกลับมารวมทั้งหมด 539 คน มีผู้ได้รับบาดเจ็บ 10 ราย อาการทางเดินหายใจ 11 ราย และมีปัญหาด้านสุขภาพจิต 53 ราย อาทิ เครียด นอนไม่หลับ ตื่นตัวมากเกินไป
******************************** 17 ตุลาคม 2566
รัฐบาลไทย-ข่าวทำเนียบรัฐบาล-ปลัด สธ. ลงนามข้อตกลงคุณธรรม "โครงการยกระดับ รพ.ปลวกแดง 2" สร้างความโปร่งใสและความเชื่อมั่นในการร่วมทุนรัฐ-เอกชน
วันอังคารที่ 17 ตุลาคม 2566
ปลัด สธ. ลงนามข้อตกลงคุณธรรม "โครงการยกระดับ รพ.ปลวกแดง 2" สร้างความโปร่งใสและความเชื่อมั่นในการร่วมทุนรัฐ-เอกชน
ปลัดกระทรวงสาธารณสุข ร่วมลงนามข้อตกลงคุณธรรม “โครงการการยกระดับโรงพยาบาลปลวกแดง 2 ให้มีศักยภาพเป็นโรงพยาบาลทั่วไปขนาดเล็ก (M1) และมีมาตรฐานโรงพยาบาลคู่สัญญาของประกันสังคม” สร้างความโปร่งใสในการดําเนินการด้วยวิธีการร่วมทุนระหว่างภาครัฐและเอกชน
ปลัดกระทรวงสาธารณสุข ร่วมลงนามข้อตกลงคุณธรรม “โครงการการยกระดับโรงพยาบาลปลวกแดง 2ให้มีศักยภาพเป็นโรงพยาบาลทั่วไปขนาดเล็ก (M1) และมีมาตรฐานโรงพยาบาลคู่สัญญาของประกันสังคม”สร้างความโปร่งใสในการดําเนินการด้วยวิธีการร่วมทุนระหว่างภาครัฐและเอกชน และสร้างความเชื่อมั่นให้ผู้ประกอบการเข้าร่วมการแข่งขันอย่างเป็นธรรม เกิดประโยชน์สูงสุดต่อประเทศชาติและประชาชน
วันนี้ (17 ตุลาคม 2566) ที่สํานักงานปลัดกระทรวงสาธารณสุข จ.นนทบุรี นายแพทย์โอภาส การย์กวินพงศ์ ปลัดกระทรวงสาธารณสุข และผู้สังเกตการณ์ตามข้อตกลงคุณธรรม จากองค์กรต่อต้านคอร์รัปชัน (ประเทศไทย) ได้แก่ นายสมชาติ เจศรีชัย นางลดาวัลย์ ธนะธนิต นายสิทธิชัย วงศ์ถาวรกิจ และนางวัชนี วัฒนถวัลย์วงศ์ ร่วมลงนามในข้อตกลงคุณธรรม “โครงการการยกระดับโรงพยาบาลปลวกแดง 2 ให้มีศักยภาพเป็นโรงพยาบาลทั่วไปขนาดเล็ก (M1) และมีมาตรฐานโรงพยาบาลคู่สัญญาของประกันสังคม” โดยมี นายแพทย์สุรโชค ต่างวิวัฒน์ รักษาราชการแทนรองปลัดกระทรวงสาธารณสุข ดร.ธาริศร์ อิสสระยั่งยืน รองเลขาธิการคณะกรรมการนโยบายเขตพัฒนาพิเศษภาคตะวันออก นายรังสี เหลืองวารินกุล กรรมการส่งเสริมโครงการข้อตกลงคุณธรรม ผู้บริหารคณะกรรมการนโยบายเขตพัฒนาพิเศษภาคตะวันออก และผู้บริหารองค์กรต่อต้านคอร์รัปชัน (ประเทศไทย) ร่วมเป็นสักขีพยาน
นายแพทย์โอภาส กล่าวว่า โครงการการยกระดับโรงพยาบาลปลวกแดง 2 ฯ เป็นต้นแบบการขยายศักยภาพโรงพยาบาลในสังกัดกระทรวงสาธารณสุข ด้วยวิธีการร่วมทุนระหว่างภาครัฐและเอกชน หรือ PPP แห่งแรกของประเทศ ซึ่งจะส่งผลให้ประชาชนในพื้นที่ได้เข้าถึงบริการสุขภาพที่มีมาตรฐานในราคาที่เหมาะสมและสะดวก รวดเร็ว สามารถรองรับบริการกรณีมีภัยพิบัติหรือโรคระบาดเกิดขึ้นในพื้นที่ได้อย่างมีประสิทธิภาพ รวมถึงสามารถตอบสนองความต้องการบริการระดับ Premium ของผู้รับบริการได้ โดยกระทรวงสาธารณสุขส่งมอบ ที่ดินพร้อมอาคารผ่าตัด-อุบัติเหตุ 5 ชั้น ให้ภาคเอกชนก่อสร้างอาคารบริการเพิ่มเติม พร้อมสาธารณูปโภคต่างๆ และโอนคืนให้กับกระทรวงสาธารณสุข พร้อมทั้งให้ภาคเอกชนจัดหาครุภัณฑ์ บุคลากร ในการให้บริการ รวมถึงรับผิดชอบกรณีเกิดความเสียหายทางการแพทย์ด้วย
นายแพทย์โอภาสกล่าวต่อว่า ปัจจุบันโครงการนี้ อยู่ในขั้นตอนการจัดทําร่างประกาศเชิญชวน ร่างเอกสารการคัดเลือกเอกชน และร่างสัญญาร่วมลงทุน เพื่อเสนอต่อคณะกรรมการคัดเลือกเอกชนร่วมลงทุนฯ พิจารณา ก่อนที่จะรับฟังความเห็นจากภาคเอกชน และออกประกาศเชิญชวนต่อไป จึงได้มีการลงนามบันทึกข้อตกลงคุณธรรม ซึ่งเป็นไปตามแนวทางการจัดทําข้อตกลงคุณธรรมในโครงการร่วมลงทุนกับเอกชนหรือให้เอกชนเป็นผู้ลงทุนตามกฎหมายว่าด้วยเขตพัฒนาพิเศษภาคตะวันออก พ.ศ. 2564 โดยสํานักงานคณะกรรมการนโยบายเขตพัฒนาพิเศษภาคตะวันออก ร่วมกับองค์กรต่อต้านคอร์รัปชัน (ประเทศไทย) จะคัดเลือกผู้ทรงคุณวุฒิเข้าร่วมเป็นผู้สังเกตการณ์ในกระบวนการคัดเลือกเอกชนร่วมลงทุนทุกขั้นตอน เพื่อให้การใช้งบประมาณเป็นไปอย่างคุ้มค่าและมีประสิทธิผล รวมทั้งการคัดเลือกผู้ประกอบการเป็นไปด้วยความสุจริต โปร่งใสและเป็นธรรม เกิดประโยชน์สูงสุดต่อประเทศชาติและประชาชนต่อไป
****************************************** 17 ตุลาคม 2566
รัฐบาลไทย-ข่าวทำเนียบรัฐบาล-โอกาสทอง “เป็ดไทย” มาแล้ว! ไทย – จีน ร่วมแก้ไขพิธีสารฯ เพิ่มรายการส่งออกผลิตภัณฑ์ชิ้นส่วนจากสัตว์ปีก
วันอังคารที่ 17 ตุลาคม 2566
โอกาสทอง “เป็ดไทย” มาแล้ว! ไทย – จีน ร่วมแก้ไขพิธีสารฯ เพิ่มรายการส่งออกผลิตภัณฑ์ชิ้นส่วนจากสัตว์ปีก
.....
ที่ประชุม ครม. (10 ต.ค. 66) เห็นชอบการลงนามความตกลงเพื่อ “แก้ไขพิธีสาร” ระหว่างกระทรวงเกษตรและสหกรณ์ของไทยกับสํานักงานศุลกากรประเทศจีน ว่าด้วยหลักเกณฑ์การตรวจสอบ การกักกัน และสุขอนามัยทางสัตวแพทย์
.
เพื่อการส่งออกเนื้อสัตว์ปีกแช่แข็งและชิ้นส่วนสัตว์ปีกจากประเทศไทยไปยังประเทศจีน ซึ่งกรมปศุสัตว์ ได้ขอขยายขอบข่ายพิธีสารฯ
.
โดยเพิ่มรายการผลิตภัณฑ์ชิ้นส่วนจากสัตว์ปีกเพื่อการบริโภค (รวมถึงอวัยวะภายใน) ที่ได้รับอนุญาตให้ส่งออกจากประเทศไทยไปยังประเทศจีน
.
มีจํานวนทั้งสิ้น 18 รายการ ประกอบด้วย
• ตีนเป็ด
• ข้อปีกเป็ด
• ปีกกลางเป็ด
• ปลายปีก
• ปีกบนเป็ด
• ตับเป็ด
• คอเป็ด
• กึ๋นเป็ด
• หัวใจเป็ด
• ไตเป็ด
• ลิ้นเป็ด
• หัวเป็ด
• ปากเป็ด
• กระดูกเป็ด
• กระดูกอ่อนเป็ด
• เอ็นเป็ด
• ไขมันเป็ด
• หนังเป็ด
.
ประโยชน์ที่ประเทศไทยจะได้รับ :
- สามารถส่งออกเนื้อสัตว์ปีกแช่แข็งและชิ้นส่วนสัตว์ปีกจากไทยไปจีนได้มากขึ้น
- ขยายตลาดต่างประเทศ
- สร้างโอกาสการลงทุนทางการค้า
- มูลค่าการส่งออกสินค้าผลิตภัณฑ์ปศุสัตว์ไทยขยายตัวเพิ่มขึ้น
.
อ่านเพิ่มเติมhttps://www.thaigov.go.th/news/contents/details/73199
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สธ. เผย ค่าเสี่ยงภัยโควิดหน่วยงานนอกสังกัดยังค้างเบิก 1,618 ล้านบาท ประสานเร่งส่งเอกสารและตรวจสอบการเบิกจ่าย
วันอังคารที่ 17 ตุลาคม 2566
สธ. เผย ค่าเสี่ยงภัยโควิดหน่วยงานนอกสังกัดยังค้างเบิก 1,618 ล้านบาท ประสานเร่งส่งเอกสารและตรวจสอบการเบิกจ่าย
ปลัดกระทรวงสาธารณสุข เผย ค่าตอบแทนเสี่ยงภัยโควิด 19 ล็อตกรกฎาคม 2564 - ครึ่งเดือนแรกมิถุนายน 2565 ของบุคลากรนอกสังกัดกระทรวงสาธารณสุข เบิกจ่ายได้เพียงร้อยละ 0.91 ยังเหลือรอเบิกจ่ายถึง 1,618 ล้านบาท เหตุส่งเอกสารล่าช้า บางส่วนไม่ถูกต้อง
ปลัดกระทรวงสาธารณสุข เผย ค่าตอบแทนเสี่ยงภัยโควิด 19 ล็อตกรกฎาคม 2564 - ครึ่งเดือนแรกมิถุนายน 2565 ของบุคลากรนอกสังกัดกระทรวงสาธารณสุข เบิกจ่ายได้เพียงร้อยละ 0.91 ยังเหลือรอเบิกจ่ายถึง 1,618 ล้านบาท เหตุส่งเอกสารล่าช้า บางส่วนไม่ถูกต้อง ได้ประสานให้เร่งดําเนินการแก้ไข เพื่อเบิกจ่ายให้แล้วเสร็จไม่เกินเดือนมิถุนายน 2567
วันนี้ (17 ตุลาคม 2566) นพ.โอภาส การย์กวินพงศ์ ปลัดกระทรวงสาธารณสุข กล่าวถึงความคืบหน้าการเบิกจ่ายค่าตอบแทนเสี่ยงภัยโควิด 19 ว่า หลังจากกระทรวงสาธารณสุขได้รับการจัดสรรงบประมาณค่าตอบแทนเสี่ยงภัยโควิด 19 จากงบกลาง วงเงิน 2,995.95 ล้านบาท ตามมติคณะรัฐมนตรี เพื่อเบิกจ่ายให้แก่บุคลากรทางการแพทย์และสาธารณสุขที่ปฏิบัติงานเกี่ยวข้องกับโรคโควิด 19 ทั้งสายวิชาชีพและสายสนับสนุน ทั้งในสังกัดและนอกสังกัดกระทรวงสาธารณสุข ในช่วงเดือนกรกฎาคม 2564 - ครึ่งเดือนแรกของเดือนมิถุนายน 2565 ในส่วนของหน่วยงานสังกัดกระทรวงสาธารณสุข วงเงิน 1,362.76 ล้านบาท ได้เบิกจ่ายเรียบร้อยแล้ว ส่วนค่าตอบแทนเสี่ยงภัยโควิด 19 ของหน่วยงานนอกสังกัดกระทรวงสาธารณสุข วงเงิน 1,633.19 ล้านบาท ข้อมูลเมื่อวันที่ 29 กันยายน 2566 พบว่า มีการเบิกจ่ายไปเพียง 14.94 ล้านบาท คิดเป็นร้อยละ 0.91 ยังคงค้างเบิกถึง 1,618.25 ล้านบาท ซึ่งกองคลัง สํานักงานปลัดกระทรวงสาธารณสุข ได้ทํากันเงินเหลื่อมปี เพื่อให้เบิกจ่ายในปีงบประมาณ 2567 ไว้แล้ว
นพ.โอภาสกล่าวว่า ปัญหาที่ทําให้การเบิกจ่ายค่าตอบแทนเสี่ยงภัยโควิด 19 ของบุคลากรนอกสังกัดกระทรวงสาธารณสุข ไม่เป็นไปตามเป้าหมาย เกิดจากการส่งเอกสารเบิกจ่ายมายังกระทรวงสาธารณสุขล่าช้า ขณะที่หน่วยงานที่ส่งเอกสารแล้ว ส่วนใหญ่เอกสารหลักฐานไม่ถูกต้อง ทําให้ต้องส่งกลับไปแก้ไข รวมทั้งเอกสารยังมีจํานวนมาก ซึ่งได้ประสานกับหน่วยงานนอกสังกัดกระทรวงสาธารณสุขเพื่อขอให้เร่งดําเนินการด้านเอกสาร เพื่อให้สามารถเบิกจ่ายเสร็จไม่เกินเดือนมิถุนายน 2567 สําหรับค่าตอบแทนเสี่ยงภัยโควิดล็อตสุดท้าย ครึ่งเดือนหลังมิถุนายน - กันยายน 2565 ที่สิ้นสุดการเป็นโรคติดต่ออันตราย วงเงิน 3,745 ล้านบาท หลังเบิกจ่ายค่าเสี่ยงภัยล็อตนี้เสร็จสิ้น จึงจะเสนอคณะรัฐมนตรีให้พิจารณาจัดสรรงบต่อไปได้
******************************************** 17 ตุลาคม 2566
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม พร้อมคณะผู้บริหาร เข้าเยี่ยมคารวะประธานศาลฎีกา
วันอังคารที่ 17 ตุลาคม 2566
17/10/2566
รัฐมนตรีว่าการกระทรวงยุติธรรม พร้อมคณะผู้บริหาร เข้าเยี่ยมคารวะประธานศาลฎีกา
รัฐมนตรีว่าการกระทรวงยุติธรรม พร้อมคณะผู้บริหาร เข้าเยี่ยมคารวะประธานศาลฎีกา
ในวันอังคารที่ ๑๗ ตุลาคม ๒๕๖๖ เวลา ๑๔.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม นําคณะผู้บริหารกระทรวงยุติธรรม เข้าเยี่ยมคารวะ นางอโนชา ชีวิตโสภณ ประธานศาลฎีกา พร้อมทั้งหารือข้อราชการร่วมกัน เพื่อประสานความร่วมมือด้านกระบวนการยุติธรรม โดยมี นางพงษ์สวาท นีละโยธิน ปลัดกระทรวงยุติธรรม นายสมบูรณ์ ม่วงกล่ํา ที่ปรึกษารัฐมนตรีว่าการกระทรวงยุติธรรม นายยู่สิน จินตภากร ผู้ช่วยรัฐมนตรีประจํากระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม รักษาราชการแทนอธิบดีกรมราชทัณฑ์ พ.ต.ท. ประวุธ วงศ์สีนิล รองปลัดกระทรวงยุติธรรม คณะผู้บริหารส่วนราชการในสังกัดกระทรวงยุติธรรม และคณะผู้บริหารศาลฎีกา เข้าร่วมฯ ณ ห้องชมวัง ชั้น ๓ อาคารศาลฎีกา​ ถนนราชดําเนินใน เขตพระนคร กรุงเทพมหานคร
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา และคณะผู้บริหาร อก. รับมอบสิ่งของอุปโภค บริโภค เตรียมแพคเป็น “ถุงยิ้มพิมพ์ใจ MIND ไม่ทิ้งกัน” เพื่อนำไปช่วยเหลือผู้ประสบอุทกภัย
วันอังคารที่ 17 ตุลาคม 2566
17/10/2566
รัฐมนตรีฯ พิมพ์ภัทรา และคณะผู้บริหาร อก. รับมอบสิ่งของอุปโภค บริโภค เตรียมแพคเป็น “ถุงยิ้มพิมพ์ใจ MIND ไม่ทิ้งกัน” เพื่อนําไปช่วยเหลือผู้ประสบอุทกภัย
รัฐมนตรีฯ พิมพ์ภัทรา และคณะผู้บริหาร อก. รับมอบสิ่งของอุปโภค บริโภค เตรียมแพคเป็น “ถุงยิ้มพิมพ์ใจ MIND ไม่ทิ้งกัน” เพื่อนําไปช่วยเหลือผู้ประสบอุทกภัย
วันที่ 16 ตุลาคม 2566 เวลา 13.30 น. นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม พร้อมด้วย นายณัฐพล รังสิตพล ปลัดกระทรวงอุตสาหกรรม นางสาวณัฏฐิญา เนตยสุภา รองปลัดกระทรวงอุตสาหกรรม รับมอบสิ่งของอุปโภค บริโภค และของใช้ที่จําเป็น เพื่อเตรียมแพคเป็น “ถุงยิ้มพิมพ์ใจ MIND ไม่ทิ้งกัน” ซึ่งเป็นถุงยังชีพจากหน่วยงานภาครัฐ เอกชน ผู้ประกอบการโรงงานอุตสาหกรรมทั่วประเทศ ที่รวมใจส่งมอบรอยยิ้ม เพื่อเป็นกําลังใจให้กับผู้ประสบอุทกภัยในการก้าวข้ามช่วงเวลาที่ยากลําบาก ภายใต้โครงการ “อุตสาหกรรมรวมใจ ช่วยพี่น้องชาวไทย” โดยได้รับการสนับสนุนจากสํานักงานอุตสาหกรรมจังหวัดระยอง สํานักงานอุตสาหกรรมจังหวัดชลบุรี สํานักงานอุตสาหกรรมจังหวัดสมุทรสาคร สํานักงานอุตสาหกรรมจังหวัดสมุทรปราการ สํานักงานอุตสาหกรรมจังหวัดปทุมธานี สํานักงานอุตสาหกรรมจังหวัดนครปฐม นําโดยนางสาวอังศุมาลิน ฉัตรสุวรรณวารี อุตสาหกรรมจังหวัดชลบุรี นายอํานวย สุวรรณรักษ์ อุตสาหกรรมจังหวัดสมุทรปราการ นายวิเชียร ทองด้วง อุตสาหกรรมจังหวัดระยอง เข้าร่วมมอบสิ่งของ เพื่อนําไปช่วยเหลือและบรรเทาความเดือดร้อนในเบื้องต้นให้กับผู้ประสบอุทกภัยน้ําท่วมโดยเร่งด่วนต่อไป ณ ห้องโถง ชั้น 1 อาคารสํานักงาปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ หารือ ผู้บริหาร Alibaba เชิญชวนขยายการลงทุนในสาขาที่มีศักยภาพ โดยเฉพาะในอุตสาหกรรมดิจิทัล โลจิสติกส์ และ Cloud Service
วันอังคารที่ 17 ตุลาคม 2566
โฆษกรัฐบาล เผย นายกฯ หารือ ผู้บริหาร Alibaba เชิญชวนขยายการลงทุนในสาขาที่มีศักยภาพ โดยเฉพาะในอุตสาหกรรมดิจิทัล โลจิสติกส์ และ Cloud Service
โฆษกรัฐบาล เผย นายกฯ หารือ ผู้บริหาร Alibaba เชิญชวนขยายการลงทุนในสาขาที่มีศักยภาพ โดยเฉพาะในอุตสาหกรรมดิจิทัล โลจิสติกส์ และ Cloud Service
วันนี้ (17 ตุลาคม 2566) เวลา 14.00 น. (ตามเวลาท้องถิ่นกรุงปักกิ่งซึ่งเร็วกว่าประเทศไทย 1 ชม.) นายสัตวแพทย์ชัย วัชรงค์ โฆษกประจําสํานักนายกรัฐมนตรี เปิดเผยว่า Mr. Fan Jiang, CEO บริษัท Alibaba International Digital commerce Group เข้าเยี่ยมคารวะ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง
โดย Alibaba Group เป็นบริษัท e-commerce รายใหญ่ ให้บริการและพัฒนาระบบการค้าออนไลน์ทางอินเทอร์เน็ตโทรศัพท์มือถือ ระบบ Alibaba Cloud Computing และระบบการชําระเงิน Alipay บริษัททําสถิติการขายหุ้นให้กับนักลงทุนเป็นครั้งแรก (IPO) ด้วยมูลค่าสูงสุดในตลาดหุ้นนิวยอร์ก จํานวน 25,000 ล้านเหรียญหรือประมาณ 800,000 ล้านบาท
​บริษัทฯ เห็นว่าไทยมีศักยภาพ เป็น strategic partner บริษัทฯ ประสบความสําเร็จในไทยในหลากสาขาของผลิตภัณฑ์ มีลูกค้าตลาดใหญ่ของบริษัทฯ ยินดีสนับสนุน e-training ให้กับไทย พร้อมขยายความร่วมมือการลงทุน ได้แก่ E-commerce training สําหรับบุคลากรและแรงงานไทย
​โดยนายกรัฐมนตรีขอบคุณ Alibaba สําหรับความมั่นใจและการลงทุนใน Cloud Service หวังว่าจะได้รับการขยายการลงทุน และ Alibaba จะสนับสนุนและพัฒนาอุตสาหกรรมดิจิทัลของไทย เชื่อมั่นว่ายังมีโอกาสในการลงทุนไทยได้อีกมาก
บริษัทฯ ยินดีสนับสนุนการพัฒนาเศรษฐกิจของไทยในด้านดิจิทัล และเสนอให้ตั้ง smart digital hub ในไทย ซึ่งบริษัทฯ จะพิจารณาด้วยสิทธิประโยชน์ที่น่าสนใจ ทั้งนี้ Travel platform เป็นอีกผลิตภัณฑ์ที่บริษัทฯ กําลังขยายการดําเนินการ และเป็นไปด้วยดี ซึ่งกําลังร่วมมือกับ ททท. ของไทยเสนอรัฐบาลสําหรับมาตรการความปลอดภัยของนักท่องเที่ยว โดยใช้ระบบ online และเสนอการใช้ใบขับขี่จีนในไทย จะสามารถส่งเสริมการท่องเที่ยวได้อีกทางหนึ่ง รวมถึงบริษัทจะช่วยส่งเสริมการท่องเที่ยว ผลิตภัณฑ์ไทย online help center สําหรับนักท่องเที่ยว
รัฐบาลไทย-ข่าวทำเนียบรัฐบาล-10 จังหวัดไข้หวัดใหญ่ระบาดหนัก เร่งฉีดวัคซีนกลุ่มเสี่ยง ลดอาการรุนแรงของโรค
วันอังคารที่ 17 ตุลาคม 2566
10 จังหวัดไข้หวัดใหญ่ระบาดหนัก เร่งฉีดวัคซีนกลุ่มเสี่ยง ลดอาการรุนแรงของโรค
.....
กระทรวงสาธารณสุข เผยสถานการณ์การระบาดของโรคไข้หวัดใหญ่ โดยเฉพาะสายพันธุ์ A H1N1, H3N2 และสายพันธุ์ B ที่ระบาดรุนแรงในหลายจังหวัด ข้อมูลตั้งแต่ 1 ม.ค. - 30 ก.ย. 66 มีผู้ป่วย 248,322 ราย อัตราป่วย 375.50 ต่อประชากรแสนคน มีผู้เสียชีวิต 8 ราย เฉพาะเดือน ก.ย. 66 มีผู้ป่วยเพิ่มขึ้นถึง 109,556 ราย โดย 10 จังหวัดที่มีรายงานผู้ป่วยสูงที่สุด ได้แก่ ระยอง ภูเก็ต กรุงเทพมหานคร เชียงใหม่ ยโสธร พัทลุง อุบลราชธานี ลําพูน นครปฐม และจันทบุรี
.
ขณะนี้ กระทรวงสาธารณสุข ร่วมกับ สปสช. เร่งจัดหาและฉีดวัคซีนให้กับประชาชน โดยเน้นกลุ่มเสี่ยง 608 ได้แก่ ผู้สูงอายุ 60 ปีขึ้นไป ผู้มีโรคประจําตัว 7 โรค คือ โรคทางเดินหายใจเรื้อรัง โรคหัวใจและหลอดเลือด โรคไตวายเรื้อรัง โรคหลอดเลือดสมอง โรคอ้วน โรคมะเร็ง โรคเบาหวาน และเพิ่มเติมคือ กลุ่มหญิงตั้งครรภ์ เนื่องจากกลุ่มนี้หากได้รับเชื้อจะมีอาการรุนแรงมากกว่า
.
นอกจากนี้ ยังได้ศึกษาเรื่องการขยายอายุการฉีดวัคซีนในเด็กไปถึง 5 ปี เพื่อสกัดกั้นการระบาดได้มากขึ้น รวมถึงอาจขยายเวลาการฉีดวัคซีนจากเดือนพ.ค. – ส.ค. ของทุกปี ให้ยาวไปถึงเดือนพ.ย. เนื่องจากปีนี้สถานการณ์การระบาดค่อนข้างรุนแรง และ ฤดูฝนยาวนานขึ้น พร้อมเร่งบรรจุยาฟาวิพิราเวียร์ ในบัญชียาหลักแห่งชาติ เพื่อเตรียมพร้อมเป็นทางเลือกในการรักษาไข้หวัดใหญ่
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​"นฤมล" ผู้แทนการค้าไทย เผย รัฐบาลพร้อมเดินหน้าเปิดตลาดขายสินค้าเกษตรกับจีน ระบุมูลค่าการซื้อสินค้าเกษตรกับจีนมากกว่าห้าหมื่นล้านบาทต่อปี
วันอังคารที่ 17 ตุลาคม 2566
17/10/2566
​"นฤมล" ผู้แทนการค้าไทย เผย รัฐบาลพร้อมเดินหน้าเปิดตลาดขายสินค้าเกษตรกับจีน ระบุมูลค่าการซื้อสินค้าเกษตรกับจีนมากกว่าห้าหมื่นล้านบาทต่อปี
​"นฤมล" ผู้แทนการค้าไทย เผย รัฐบาลพร้อมเดินหน้าเปิดตลาดขายสินค้าเกษตรกับจีน ระบุมูลค่าการซื้อสินค้าเกษตรกับจีนมากกว่าห้าหมื่นล้านบาทต่อปี
วันนี้ (17 ตุลาคม 2566) เวลา 10.00 น. ณ ห้องรับรอง 1 ชั้น 1 ตึกบัญชาการ 1 ทําเนียบรัฐบาล ศาตราจารย์ นฤมล ภิญโญสินวัฒน์ ผู้แทนการค้าไทย ร่วมหารือเกี่ยวกับปัญหาสินค้าไทยไปจีน โดยมี นายพีรพันธ์ คอทอง รองปลัดกระทรวงเกษตรและสหกรณ์ นายชาญศักดิ์ ชื่นชม รองกรรมการผู้จัดการใหญ่ บริษัท ปตท.จํากัด (มหาชน) นายปณิธาน มีไชยโย ผู้อํานวยการองค์การตลาดเพื่อเกษตรกร (อตก.) นายวุฒิ เร่งประดุง นายด่านศุลกากร สํานักงานศุลกากรหนองคาย นางสาว จานุมน วนิชสุวรรณ ผู้อํานวยการกองบริหารการค้า สินค้าทั่วไป นางสาว รัตนา อิทธิอมร ผู้อํานวยการสํานักการขนส่งสินค้า และปเข้าร่วมหารือ
ศาสตราจารย์ นฤมล ภิญโญสินวัฒน์ ผู้แทนการค้าไทยเปิดเผยภายหลังการหารือว่า สินค้าการเกษตรของไทยเป็นที่ต้องการของประเทศจีน โดยมีมูลค่าการซื้อสินค้าเกษตรของไทยในแต่ละปีมูลค่ากว่าห้าหมื่นล้านบาท ซึ่งความต้องการซื้อสินค้าเกษตรของไทยจากประเทศจีนมีมากกว่านี้ แต่ทางประเทศไทยมีข้อจํากัดในหลายๆ ด้าน ไม่ว่าจะเป็นเรื่องกฎระเบียบต่างๆ ที่จะต้องปรับปรุงให้อํานวยความสะดวกต่อการส่งออกให้ง่ายขึ้น รวมถึงการปรับปรุง พัฒนาโครงสร้างพื้นฐานเพื่อให้สามารถเพิ่มศักยภาพการส่งออกได้มากกว่านี้
ผู้แทนการค้าไทย กล่าวต่อไป การหารือกับหน่วยงานที่เกี่ยวข้องในวันนี้ ได้ผลเป็นที่พอใจ ซึ่งในส่วนของกระทรวงพาณิชย์นอกจากประเด็นการพัฒนาการขนส่งสินค้าในเรื่องการตั้ง One Stop Service (OSS) ที่เป็นนโยบายหลักของกระทรวงพาณิชย์ ยังมีความพร้อมดําเนินการขยายจุด OSS ตามพื้นที่ชายแดนทั้งหมด เพื่อให้เป็นศูนย์การจัดการเบ็ดเสร็จทั้งเรื่องเอกสารและการปล่อยสินค้า โดยจะดําเนินการจัดตั้งศูนย์ OSS ภายในระยะเวลา 3 เดือน ในส่วนของกระทรวงเกษตรและสหกรณ์พร้อมหารือกับหน่วยงานที่เกี่ยวข้องทั้งหมด เพื่อปรับปรุงกฎระเบียบให้เกิดความคล่องตัวมากยิ่งขึ้น สําหรับปัญหาเรื่องการรับรองคุณภาพสินค้าเกษตร ในปัจจุบัน กระทรวงเกษตรและสหกรณ์ใช้ระบบอิเล็กทรอนิกส์ ซึ่งจะเชื่อมโยงกับระบบของประเทศจีน ทําให้มีความน่าเชื่อถือ สร้างความเชื่อมั่นต่อสินค้าเกษตรไทยมากขึ้น
"รัฐบาล พร้อมส่งเสริมสนับสนุนการส่งออกสินค้าเกษตรไปยังประเทศต่างประเทศมากยิ่งขึ้น เพื่อสร้างรายได้เข้าสู่ประเทศไทย และพี่น้องเกษตรกร โดยจะจัดหาช่องทางการจําหน่าย และดําเนินมาตรการเพื่ออํานวยความสะดวกต่อการส่งออกสินค้าให้รวดเร็วมากยิ่งขึ้น" ผู้แทนการค้ากล่าว
รัฐบาลไทย-ข่าวทำเนียบรัฐบาล-นายกฯ ยืนยัน ไม่ใช้เงิน 1.2 หมื่นล้าน ทำ ‘ซุปเปอร์แอป’ แจกเงินดิจิทัล ย้ำรับฟังทุกข้อเสนอแนะมาปรับปรุงให้เป็นนโยบายที่ดีที่สุด มั่นใจข้อมูล พร้อมตอบข้อสงสัย
วันอังคารที่ 17 ตุลาคม 2566
17/10/2566
นายกฯ ยืนยัน ไม่ใช้เงิน 1.2 หมื่นล้าน ทํา ‘ซุปเปอร์แอป’ แจกเงินดิจิทัล ย้ํารับฟังทุกข้อเสนอแนะมาปรับปรุงให้เป็นนโยบายที่ดีที่สุด มั่นใจข้อมูล พร้อมตอบข้อสงสัย
นายกฯ ยืนยัน ไม่ใช้เงิน 1.2 หมื่นล้าน ทํา ‘ซุปเปอร์แอป’ แจกเงินดิจิทัล ย้ํารับฟังทุกข้อเสนอแนะมาปรับปรุงให้เป็นนโยบายที่ดีที่สุด มั่นใจข้อมูล พร้อมตอบข้อสงสัย
วันที่ 17 ต.ค.66 นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง ให้สัมภาษณ์ระหว่างมาประชุมที่สาธารณรัฐประชาชนจีน ชี้แจงกรณีมีกระแสข่าวว่า รัฐบาลจะจ้างบริษัทในเครือข่ายของนายกฯ จัดทําแอปพลิเคชั่นรองรับการแจกเงินดิจิทัล 10,000 บาท โดยใช้งบประมาณมากถึง 12,000 ล้านบาท โดยนายเศรษฐายืนยันว่า ไม่มีการจ้างเป็นหมื่นล้านบาท แต่เป็นตัวเลขที่น้อยมาก และไม่ใช่ประเด็นแน่นอน พร้อมยืนยัน ไม่มีเรื่องค่าคอมมิชชั่น ไม่มีการหักเบี้ยใบ้รายทาง หรือถูกหักเงิน 3%
ส่วนที่มีการกล่าวหาว่าเป็นการจ้างบริษัทในเครือข่ายของตนนั้น ขอให้ระบุชื่อมาให้ชัด เพราะแสนสิริไม่ได้ทําแอปฯ แน่นอน ส่วนบริษัทเอ็กซ์สปริง แคปปิตอล (XPGX) ที่ตนเคยเป็นกรรมการอยู่ ไม่ได้เข้ามาเกี่ยวข้องแน่นอน ขอให้บันทึกว่า 2 บริษัทดังกล่าวไม่ได้เข้ามารับงาน
เมื่อถามว่า การกล่าวหาลักษณะนี้เหมือนเป็นการจงใจมากเกินไปหรือไม่ นายกรัฐมนตรี กล่าววว่า ไม่เป็นไร เพราะตนเป็นบุคคลสาธารณะ ต้องพร้อมสําหรับการชี้แจงและตรวจสอบได้ ตนมั่นในว่า นโยบายนี้เป็นนโยบายที่ดี ส่งผลกับเศรษฐกิจไทยโดยรวม และให้ประโยชน์กับประชาชน เรามั่นใจในความโปร่งใสของนโยบายนี้
เมื่อถามว่า นายกรัฐมนตรีมีความมั่นใจในข้อมูล แต่เหตุใดจึงไม่เลือกชี้แจงให้สังคมเข้าใจ นายเศรษฐา กล่าวว่า ตนอยากให้คณะกรรมการศึกษาเงินดิจิทัลฯ ซึ่งประกอบด้วยผู้ชํานาญการจากหลายฝ่าย มีข้าราชการระดับสูง ซึ่งเห็นตรงและเห็นต่างกันบ้าง มีข้อแนะนําต่างๆ ได้มีสิทธิ์พูด เพราะเรามีคณะกรรมการกลั่นกรองอย่างถี่ถ้วน ขอเวลาให้ได้ถกกันให้ดี ซึ่งต้องให้เกียรติกรรมการทุกคน ส่วนการชี้แจงอาจจะช้าก็น้อมรับ ซึ่งไม่อยากพูดอะไรเร็วเกินไป แต่หากมีประเด็นขึ้นมาตนก็พร้อมชี้แจง
อย่างไรก็ตาม เชื่อมั่นว่าหากทุกอย่างมีความพร้อม จะทําให้หมดสงสัย ยืนยันว่าทุกๆ ข้อสงสัย ทุกๆ คําแนะนํา จะถูกนําไปพิจารณาและปรับปรุงเพื่อให้เป็นนโยบายที่ดีที่สุด ปราศจากเรื่องการทุจริตประพฤติมิชอบ ส่วนความชัดเจนจะเป็นไปตามไทม์ไลน์ที่นายจุลพันธ์ อมรวิวัฒน์ รมช.คลัง บอก
รัฐบาลไทย-ข่าวทำเนียบรัฐบาล-คุมเข้ม! “สินค้าไม่ได้มาตรฐาน” ห้ามนำเข้าประเทศไทย หากฝ่าฝืน “โทษหนัก”
วันอังคารที่ 17 ตุลาคม 2566
คุมเข้ม! “สินค้าไม่ได้มาตรฐาน” ห้ามนําเข้าประเทศไทย หากฝ่าฝืน “โทษหนัก”
.....
รัฐบาล โดยสํานักงานมาตรฐานผลิตภัณฑ์อุตสาหกรรม (สมอ.) ดําเนินการตรวจสอบ/ป้องกัน “สินค้านําเข้าด้อยคุณภาพ” อย่างเข้มงวด
.
มุ่งเน้นตรวจสอบสินค้าที่เกี่ยวกับ “ความปลอดภัยของประชาชน” รวมทั้งหารือกับหน่วยงานที่เกี่ยวข้องถึงแนวทางป้องกันไม่ให้สินค้าด้อยคุณภาพเข้าไทย ดังนี้
- ตรวจสอบสินค้าที่อยู่ในข่ายการควบคุมของ สมอ. จํานวน 143 รายการ อย่างใกล้ชิด หากมีสินค้านําเข้าที่ใช้พิกัดและรหัสสถิติที่เชื่อมโยงไว้ ผู้นําเข้าจะต้องยื่นข้อมูลการนําเข้าผ่านระบบ NSW และได้รับใบอนุญาตก่อนรับมอบสินค้าจากกรมศุลกากร
- ตรวจสอบการนําเข้าสินค้าที่ผ่านพิธีการทางศุลกากรผ่านระบบ e-Tracking เพื่อตรวจสอบความผิดปกติและการลักลอบการนําเข้าสินค้าที่ผิดกฎหมาย
- ใช้ระบบ e-Market surveillance ในการตรวจควบคุมการจําหน่ายสินค้าในท้องตลาดและทางออนไลน์ทุกแพลตฟอร์ม โดยระบบดังกล่าวสามารถใช้ในการตรวจติดตามสถานที่จําหน่ายทั่วประเทศ
- บูรณาการการทํางานร่วมกับหน่วยงานที่เกี่ยวข้องตรวจควบคุมสินค้าในท้องตลาด รวมทั้งร้านค้าออนไลน์ ตลอดจนควบคุมการตลาดแบบตรง และการจําหน่ายสินค้าผ่านทางรายการโทรทัศน์
.
หากผู้ผลิตและผู้นําเข้าฝ่าฝืนกฎหมาย:
• โทษจําคุกไม่เกิน 2 ปี ปรับไม่เกิน 2 ล้านบาท หรือทั้งจําทั้งปรับ
สําหรับผู้จําหน่ายสินค้าไม่ได้มาตรฐาน:
• มีโทษจําคุกไม่เกิน 6 เดือน ปรับไม่เกิน5 แสนบาท หรือทั้งจําทั้งปรับ
.
อ่านเพิ่มเติม >>https://www.thaigov.go.th/news/contents/details/73243
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-‘รมว.ธรรมนัส’ เผย “ปม.-ปศ.-ปคบ.” ตรวจค้นห้องเย็นสมุทรสาคร พบซากสัตว์ผิดกฎหมายหลายร้อยตัน
วันอังคารที่ 17 ตุลาคม 2566
‘รมว.ธรรมนัส’ เผย “ปม.-ปศ.-ปคบ.” ตรวจค้นห้องเย็นสมุทรสาคร พบซากสัตว์ผิดกฎหมายหลายร้อยตัน
‘รมว.ธรรมนัส’ เผย “ปม.-ปศ.-ปคบ.” ตรวจค้นห้องเย็นสมุทรสาคร พบซากสัตว์ผิดกฎหมายหลายร้อยตัน เตรียมดําเนินคดีและขยายผลต่อไป
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยว่า จากนโยบายประกาศสงครามกับสินค้าเกษตรเถื่อนและขยายผลเรื่อยมา โดยเฉพาะอย่างยิ่งสินค้าปศุสัตว์ ที่มีการขยายผลการดําเนินงานเรื่อยมา โดยมุ่งปราบอย่างจริงจัง เพื่อเป็นการปกป้องผู้บริโภค และเกษตรกร พร้อมกับสั่งการให้ทุกหน่วยงานในกระทรวงเกษตรและสหกรณ์ นําไปปฏิบัติทําทันทีให้เห็นผลภายใน 100 วัน
ในวันนี้ (17 ต.ค. 66) ได้รับรายงานว่า ชุดปฏิบัติการพิเศษของกรมประมง กรมปศุสัตว์ และกองบังคับการปราบปรามการกระทําความผิดเกี่ยวกับการคุ้มครองผู้บริโภค (บก.ปคบ.) นําโดย นายสมชวน รัตนมังคลานนท์ อธิบดีกรมปศุสัตว์ นายผล ดําธรรม ผู้ว่าราชการจังหวัดสมุทรสาคร เจ้าหน้าที่ที่เกี่ยวข้อง และตํารวจสอบสวนกลางฯ เข้าตรวจค้นบริษัท เจ.พี. ห้องเย็น จํากัด ในพื้นที่ หมู่ที่ 4 ตําบลโคกขาม อ.เมืองสมุทรสาคร จ.สมุทรสาคร พบว่าห้องเย็นแห่งนี้ มีการลักลอบกักเก็บเนื้อสัตว์นําเข้าจากต่างประเทศโดยไม่ได้รับอนุญาตจากกรมปศุสัตว์ และกรมประมง เป็นล็อตใหญ่ เนื้อสัตว์ที่นํามากักเก็บไว้ยังเป็นเนื้อสัตว์ที่นําเข้าจากประเทศที่ไม่ได้มีการอนุญาตให้นําเข้ามาในประเทศไทย ขณะนี้กําลังตรวจสอบจํานวนอย่างละเอียด และจะรายงานให้ทราบอย่างต่อเนื่อง
สําหรับห้องเย็นดังกล่าว ได้ขออนุญาตรับฝากสินค้าไว้กับกรมการค้าภายในเท่านั้น แต่ไม่ได้ขึ้นทะเบียนห้องเย็นกักเก็บสินค้าปศุสัตว์สินค้าประมงกับกรมปศุสัตว์และกรมประมง ซึ่งจากการเข้าตรวจสอบห้องเย็นดังกล่าว พบเป็นสถานที่รับฝากสินค้าแช่เยือกแข็ง โดยภายในมีห้องแช่แข็ง 3 ห้องเย็น มีเนื้อสัตว์หลายประเภทจากต่างประเทศ ได้แก่ ขาไก่/ปีกไก่ 360 ตัน หมูสามชั้น 300 กิโลกรัม เนื้อกระบือ 150 ตัน และขาหมู 24 ตัน วางแทรกระหว่างสินค้าประเภทปลาทูอยู่ภายในเป็นจํานวนมาก ทางเจ้าหน้าที่จึงได้อายัติสินค้าไว้เพื่อตรวจสอบแหล่งที่มา พร้อมกับเรียกผู้ดูแลสถานประกอบการหรือเจ้าของสถานประกอบการ มาสอบปากคําเพื่อหาข้อเท็จจริงเกี่ยวกับเนื้อสัตว์ที่นํามากักเก็บไว้ภายใน และจะต้องทําการขยายผลถึงผู้ที่นํามาฝากแช่แข็งอีกด้วย เพื่อนําผู้กระทําความผิดทั้งหมดมาดําเนินคดีตามกฎหมายต่อไป
รัฐบาลไทย-ข่าวทำเนียบรัฐบาล-“คารม” เผย การรถไฟฯ จัดโปรโมชั่นลดค่าบริการขนส่งพิเศษ พัสดุรายย่อยไม่เกิน 2 กก. เหมาจ่าย ชิ้นละ 30 บาท ช่วยลดค่าครองชีพ ถึง 31 มีนาคม 67
วันอังคารที่ 17 ตุลาคม 2566
17/10/2566
“คารม” เผย การรถไฟฯ จัดโปรโมชั่นลดค่าบริการขนส่งพิเศษ พัสดุรายย่อยไม่เกิน 2 กก. เหมาจ่าย ชิ้นละ 30 บาท ช่วยลดค่าครองชีพ ถึง 31 มีนาคม 67
“คารม” เผย การรถไฟฯ จัดโปรโมชั่นลดค่าบริการขนส่งพิเศษ พัสดุรายย่อยไม่เกิน 2 กก. เหมาจ่าย ชิ้นละ 30 บาท ช่วยลดค่าครองชีพ ถึง 31 มีนาคม 67
วันที่ 17 ตุลาคม 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาล โดยการรถไฟแห่งประเทศไทย กระทรวงคมนาคม สนับสนุนนโยบายรัฐบาลในการช่วยลดค่าครองชีพของประชาชนและภาคธุรกิจ ดําเนินการปรับลดค่าบริการขนส่งพิเศษสําหรับพัสดุประเภทหีบห่อวัตถุมีน้ําหนักไม่เกิน 2 กิโลกรัม เหลือเพียงชิ้นละ 30 บาท เป็นระยะเวลา 6 เดือน เพื่อช่วยลดต้นทุนและรายจ่ายแก่ประชาชน ผู้ประกอบการ ร้านค้าขนาดเล็ก ร้านออนไลน์ รวมถึงเอสเอ็มอี ให้มีต้นทุนการขนส่งที่ถูกลงกว่าปกติถึง 50-70% เริ่มเปิดให้บริการได้ตั้งแต่บัดนี้จนถึง 31 มีนาคม 2567
สําหรับสินค้าใช้บริการขนส่งดังกล่าว นายคารมกล่าวว่า จะต้องบรรจุในกล่องหรือซองที่ปิดมิดชิด แข็งแรง เป็นสินค้าที่ไม่เน่าเสียง่าย และมีน้ําหนักต่อชิ้นไม่เกิน 2 กิโลกรัม เช่น อะไหล่ เสื้อผ้า อาหารแห้ง โดยคิดอัตราค่าบริการแบบเหมาจ่ายชิ้นละ 30 บาท ตลอดระยะทางที่มีการขนส่งสินค้าของขบวนรถสินค้าและขบวนรถโดยสาร นอกจากนี้ ผู้ใช้บริการสามารถรวมส่งสินค้าในครั้งเดียวกันได้ถึง 10 ชิ้น ซึ่งจะคิดค่าบริการเป็นรายชิ้นโดยไม่คิดค่าบริการยกขึ้นลง ตลอดจนมีการรับประกันความเสียหายของสินค้าที่เกิดจากการขนส่งตามระเบียบของการรถไฟฯ อีกด้วย
“ขอเชิญชวนประชาชนใช้บริการโปรโมชั่นพิเศษนี้ได้ทุกวัน ไม่มีวันหยุดข้าราชการ และสามารถใช้บริการได้ทุกสถานีที่มีการรับ-ส่งสินค้าของการรถไฟฯ ซึ่งแต่ละครั้งจะใช้เวลาขนส่งจากต้นทางถึงปลายทางที่รวดเร็วภายใน 1-2 วัน ทั้งนี้ เพื่อให้ประชาชนได้รับข้อมูลข่าวสารจากการรถไฟแห่งประเทศไทย กระทรวงคมนาคม สามารถติดตามได้ที่เว็บไซต์ www.railway.co.th หรือ Call Center 1690” นายคารม กล่าว